**Divorţ în stil românesc**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dupǎ atâţia ani de cǎsnicie,

Acum, cǎ amândoi ne pensionǎm,

Nici vorbă despre ură, duşmănie,

De-acord căzurăm ca sǎ divorţǎm,

Şi nu cǎ ar fi fost nepotrivire

De caracter, ea grasă, io schilod,

Ci chiar ne potrivim, dintr-o privire

Suntem făcuţi pe-acelaşi calapod,

Cǎ eu sunt fumǎtor…şi ea fumeazǎ,

Eu sting atunci când beau, ea bea cu foc,

La poker eu trişez, şi ea trişeazǎ,

Cum dracu’ de-am avut aşa noroc?!

Iar când ne-ncǎierǎm, o iau la moacǎ,

Dar eu nicicând la faţǎ nu am dat,

De pǎr o iau doar când nu vrea sǎ tacǎ

Şi-o-njur de mǎ-sa, fi’nd manierat,

Aşa cǎ amândoi am hotǎrât,

Dupǎ o viaţǎ plinǎ de capricii,

Sǎ divorţǎm cǎ ne şade urât

S-avem un partener cu-atâtea de vicii.

Valeriu Cercel